Dødningsbille

Dødningsbille (Blaps mortisaga) er en skyggebille som er knyttet til mennesker. Arten forekom tidligere i Norge, men er nå etter alt å dømme utdødd. Navnet kommer av at man i folketroet har tolket den som et varsel om forestående død, den er imidlertid ganske harmløs.

Utseende 
En ganske stor (20-30 millimeter), oval, mattsvart skyggebille. Den har et ganske tykt hudpanser som gjør den motstandsdyktig mot uttørking. Den kan overflatisk minne noe om en stor løpebille, men er i motsetning til disse ganske treg.

Levevis 
Denne arten er delvis knyttet til mennesker og forekommer i gamle kjellere, staller og andre steder med mye organisk materiale. Den mangler flygevinger og har derfor begrenset spredningsevne.

Utbredelse 
Billen er utbredt over det meste av Europa. Den forekom tidligere i Norge, men er nå regnet som utdødd her . Det finnes ingen sikre, norske funn etter 1900.

Systematisk plassering

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Blaptinae Leach, 1815 - nylig skilt ut fra Tenebrioninae 
 Stammen Blaptini Leach, 1815
 Understammen Blaptina Leach, 1815
 Slekten Blaps Fabricius, 1775 - i Norge:
 Dødningsbille, Blaps mortisaga (Linnaeus, 1758)
 Blaps lethifera Marsham, 1802
 Blaps mucronata Latreille, 1804 - funnet innendørs i Norge

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Skyggebiller
Biller formelt beskrevet i 1758
Dyr formelt beskrevet av Carl von Linné